Немагчыма не пагадзіцца са словамі куратара выставы твораў удзельнікаў Кубка Беларусі па мастацкай творчасці ў рамках ІІ Міжнароднага фестывалю-конкурсу дзіцяча-маладзёжнай творчасці “Асамблея мастацтваў”, генеральнага прадзюсара Беларускага тыдня мастацтваў, сябра Творчага саюза мастакоў Расіі Людмілы Анатольеўны Рыбаковай: “У час глабальнай камп’ютарызацыі і інфарматызацыі вельмі важным з’яўляецца творчае развіццё дзяцей і падлеткаў, паколькі творчасць развівае ўяўленне, вучыць бачыць, фарміруе эстэтычную ўспрымальнасць да свету і ацэнку прыгожага. Сярод задач нашага праекта — прэзентацыя шырокай грамадскасці творчых работ маладых талентаў з розных краін, патрыятычнае выхаванне моладзі, папулярызацыя дзіцячай і юнацкай творчасці, падтрымка дэбютных праектаў маладых беларускіх аўтараў, стымуляванне творчага патэнцыялу беларускай моладзі на сусветных выставах, развіццё самабытных традыцый беларускай культурнай спадчыны, садзейнічанне культурнаму абмену паміж маладымі аўтарамі”.